balch-ventilasjon
Store norske leksikon,Realfag,Geologi,Grotter og karstlandskap
Balch-ventilasjon er ventilasjonsforhold i grotter eller gruver med minst to innganger i ulik høyde og derved mulighet for trekk av samme type som i skorsteiner.
Om vinteren er bergmassen, på grunn av jordvarme, varmere enn luftmassene på overflaten, og trekken går oppover i gjennom systemet. Dette fører til sterk avkjøling i veggene og store isdannelser nær de nedre inngangene.Om sommeren er luftmassene på overflaten varmere enn bergmassen, og trekken går motsatt vei. Dersom passasjene er lange og luften har lav fuktighet, vil den på grunn av fordampning fra de fuktige grotteveggene, kjøles så mye ned at ablasjonen av ismassen blir mindre enn vinterakkumulasjonen, slik at det det dannes en isgrotte.